Malezia sorta

JON ARANO

Liburu honen salneurria: 3 € + BEZ.

Ordainketa egiteko, edo liburu gehiago eskuratzeko:

http://susa-literatura.com/ebook

© 1991 Jon Arano

© edizio honena: Susa

cc-by-sa Creative Commons Aitortu Partekatu

http://creativecommons.org/licenses/by-sa/3.0/deed.eu

Lehen edizioa paperean: 1991ko otsaila

Edizio hau: 2011ko ekaina

Susa:

        317 posta kutxa / 20800 Zarautz

        Adoain Aita 92 / 31015 Iruñea

        Zubitalde 21 / 48195 Larrabetzu

                Telefonoa: 943 83 26 55

                Elektroposta: susalit@armiarma.com

                Webgunea: http://susa-literatura.com

Buhamiaren kantua

(erreibindikatuz)

                I

Gu gira gu larreko buhamiak,

Beti danik madarikatuak,

Sakela huts bagabiltza guztiak

Bainan gaude, zinez, dohatsuak.

      Dohakabe,

      Dohakabe,

      Nor da doakabea?

      Ez ote da

      Lur-etxe jabea?

                III

Ontasunez biltzeko lan gaitzari

Eman zaizko, nigar-egingarri!

Guk nasaiki mozkortzeko edari

Jan hek aldiz gose ta egarri.

                IV

Leherturik hor dira entseatzen

Urte-buru batetik bertzera

Lur itzultzen edo berdin jorratzen

Izerditan zotinkatzen dira...

                V

Ereiteko sasoina dutenean,

Azitako aurdik bihi ona,

Ama-umeak hobe luketenean

Azi baino ogi-poxi bana.

                VI

Iguzkia gaizki jeikitzen bada

Uriteak makur izarturik,

Azi horrek nola dezake bada

Nekoiz eman gosta den laurdenik?

                VII

Uztaileko bero lazgarriekin

Omen dute sasoin ederrena

Ongi biltzen asirik albarekin

Lo badaude oren bat gorena

                VIII

Denak sartu dituzten egunean,

Dohatsuki bizi uste dute:

Amen otoi! hats-artzeko artean

Horra nun den lana berriz aste...

                IX

Guk ez dugu sekulan holakorik!

Ez girade deusez grinaturik:

Zer munta du, ito ala errerik,

Suntsi diten landetan artorik?

                X

Nik ez duket, pleglatzearen bortxaz

Konkortua hor bizkar-hezurra

Ez dut behin sendi, oroit naizenez,

Larrupetik izerdi-langarra.

                XI

Ar'zaitezte lanean, giza txarrak!

Ar'gogorki eta luzaz ere.

Zuer beha, gu Buhami ederrak

Kontent gira: oro dira gure...

                XII

Zoazte, zoazte zuen lurren lantzera:

Erein, jorra, bit zazue hainitz;

Egun batez ene parten artzera

Zuen ganat eskale finen naiz.

                XIII

Zoazte, zoazte, ezar lastoa metan:

Nik neguan hor duket ohea;

Behar hada, ene pipa piztean,

Lasto hortan emanen dut sua.

      Dohakabe,

      Dohakabe,

      hor da dohakabea

      Ez ote da

      Lur-etxe jabea!

Autore ezezaguna

(«Mila Euskal Olerki Eder»etik)

MALIZIA

                        «Baina zu ez zara zu eta neuk hasten dudana zara zu»

                                                                                        J.E. CIRLOT

                        «Jauna, zenbat bertute egin dizkiguzun gorrotagarri»

                                                                              MARCEL PROUST

Malezia I

Ifernuko lekuko behazun lizuna

(Urdindura ez da sekula seko lo)

Gure habia behar zuen lekuan.

Malezia II

Malezia ezkutatu nahian

Itxurak gorde ziren lehenikan

Gezurra egi idurian.

Besarkada malezia

Besteen txarrak pozten

Eta ongiak berriz zapuzten

Besteen ondasunek damutzen hauten horri:

On asko ikusi beharrean hago

Oraindik bizi haizen artino

Lehenagokoak zioten legez

Erosoenean orain habil

Etzanda lan dagianak legez

Baina habilean bideak

Harrapatuko hau

Gaur ere ni baino erosoago

Jana aurkitu duan arren

Eta eskerrak terreno guztiak

Berdintzen dituenik badenik.

Malezia IV

Jainkoa pekatari

Begi gorridun izuak nau bizi

Izena duen oro amen bai eta

Merezi ez duena izanen ziurrago

Oduan eta malezia gehiago

Hainbat eta simulatuago

Argi eta ilun printzak ene alprojetan

Nagusia duzuen euskaldunak

Harako hartan esan nahi nuena zen

Zigarreta zela hatzartean

Fedearekin eusten nuera menbru bakarra.

Hori lehen hunan Maria Bideetako guztizko

Markatik fuerakoak hautsiak ditudala

Uste dunan arren

Maltzurkerien liburua hasi

Besterik ez dinat egin orain

Heroiez soilik ez baititun

Elikatu behar liburuak.

Goizean goiz esna:

Gosaltzeko zigarreta eta kafea

Manera polita galtzeko

Bizitzagan fedea

Edota fe de vida

Nola nik uka egia

Batuko ditut poesia eta haragia

Jateko gogoak gizen-giharrak

Eta hezurraren salda salatzeko bidegabeak

Jaio naiz alproja

Itzal eta argiak ene alforjetan.

Hildakoei ez hildakoei ez

Bizidunei diet beldur

Ene patrikako argi-ilunak

Mogiarazten dituztenei

Hildakoei fitsik ere ez

Ezer ez dakit eta egiten naiz maisu

Bai ogi bai ardau

Tori gutxienez manifestu han.

Ez naun gezurteroa

Karajoaren mihiaren fandangoa

Ederra haizenala

Liraina haizenala

Zaila eta erraza haizenala

Bai eta zera ere

Betikoaren zale,

Ez dun zailik errazik dezenterik

Hire larrupean usteltzeko

Hiraz jaioa heu ere.

Ajatu hitunan gure kariziak

Hemendik aurrera to malizia!

Malezia saila

Ez dut maiterik maleziatsu

Gorrotoa gorde eta jotzen diot

Bere horretan misoginiak

Badu kabidarik malezian.

Seme xahutzailearen ortuan

Barra-barra hazten da

Sendabelarraz mozorroturik

Barrabas belarra.

Hi inbiriaz urtzen

Etxean edukitzea baino

Hobe sugegorria hezitzea

Hartzen haunak baino

Alde ederra uzten haunak

Amak esana, eskerrik ez zuri Jauna.

Definizagun Karizia: masailean, lepoan, ahoan,

hatzetan

eta abereari bere partetan emaniko igurtzia maliziaz

Etsaiari asun erramua

oparitzearen sekretua

arnasik hartu gabe

ematean datza

eskutik hatzamarretara.

Goazen Liliputera

han erraldoiak izanen gera.

Ez nekien honen

ona zinenik

Nemo ttikia.

Hemendik aurrera

obedituko dizut.

Malezia XI

Mantxotu hadi edo mantxotuko haunat

Bildotsa eskubetean dudalarik laztana

Karezia esku batean txantxana

Eta bestean maleziaz aizto amoltsua

Gozo-gozo lohian

Gogoa desio lizuna eta zikina

Heuk esan bezala egina

Atzetik hartuko haunat

Sei bizio badizkinat

Eta ez hoberenetarikoa

Urdindura pozoindua

Zein ote dun ezdeus aitaezin

Izendaezin hau hain biziotsua

Nahitaez sortu izanaren edota

Bekatu kapitalaren hobendun?

Hire ziloak

Asunak garatzeko eta

Ez beste edozertarako

Hire zilo guztiak

Osin beltzerako

Heure betekadak

Kanpai honi bitartean

Oi amoros

Dagizkio lau tanto

Balentina bat ezagutuko

Bizia dinadan artean

Eta hura atzeratu mentala

Bururatzeak ere badizkin

Ez ezanala halakorik egin

Arrosa gorri fresko askoak

Ildoan ez hitzanala aldatu

Ez behintzat arrosa lepamozturik

(Nola dizkin hark pujak emango?)

Ez eta sikiera arantzarik ere

Ez baitzain ernalduko

Maitasun objetiboa

                Kelly: «Eta orain agertuko dizut nire sorpresa...!»

                Printzea: «Izugarria behar du izan, ezen bestela ez

                              bait zinateke egongo hain disdiratsu!»

                            (Kelly erregina. ERIC VON STROHEM)

Aurrenekoz zu ikusten zaitut

astroen indarra duzu

Geroago nik uste zaitut

nonahi hegoekian ere

Han zaude zaren ez bezalako

inon han guztietan

honako begien jabe zaren eguzki

Zerbait oso beroa badatorkit azkenik

eta kreatzen zaitudan

gogoarekin borratuz ene

zarba begietan baizik ez zaude

Zakukada malizia

Aspaldikoa da gizakumea

aspaldikoak lurrin orok

eta aspaldikoa zaporea aspaldikoa usoa

aspaldikoak tratu txarrak aspaldikoa ura

tirria aspaldiko gaurkoa ere aspaldikoa

aspaldikoa halaber hire tristura

eta inbiria hurbileko eta aspaldiko

azentuaren azpian ezer

ez aurkitzea heure kezka bizioentzat lain baino ez duk

ez diate lanik izango hik emandakotik

jaten ez eta lurrinik ere

Arriskua maite

                Eskaintzakiko poema

                        «lo supe por un almendro

                        que la experiencia engañaba

                        echaba blancas flores

                        mas su fruto amargaba

                        como amargan tus amores»

                                                    (Herrikoia)

Kafe gaua tantoka

barne patioan

gorria eta beltza

a duo

pentsalizunak

bertatik barrura

eulitxoak ugaltzen

diren gordelekuetarat

non hautsontzietan malko

pipermiñ eta koñak

zipriztinak pausatzen

direla astiro

sexu berdinekoen

ordu aproposena denean

non gure haragiak

ez diren nahasten jada

Hi beltzunearena

hintzenan

zakil eta odol ilun

amorio kutsatuak

borrastu geninanean

beltzaz soilik ez

nitxonan jabetu

botoi oro zulatuz

lore granateak besarkatuz

Jaso dinat merezi ninana

ni ez nitxon inorena

haragi hondoan nebilen

anbiguo biraka

Surik bai?

Garai bateko oasiaren aldean

Ifernuko senperretan naukan

Heriozko mortu agortuan orain

Ze jendailarekin ote habil

Aingeru maliziatsua nitaz

Deusik jakin nahi ez dunanean

Goizargitzen zoan eguna zabaltzen

Itsas-zeru-zolak urdin eta zeleste

Deabruaren zainekoentzat norbaitentzat

Izango haiz agian agian inorentzat

Udak ezinezkoa din negua galeraztea

Joandakoak ez natxion asetzen

Pausu txarrean erori izanaz jabetzen

Kirats txarragoa zerion eder

Ustelari itxura txarrekoari baino

Ez ez dun surik

Ez emateko imintziorik

Kalerik kale habilenan horrek

Iraultzarako galdutako kaleetan

Alegia

Bizitza eta heriotza

Zein urruti

Zein hurrin

Norentzat ezkil-hotsak?

Bat edo baterengatik

Ezkilak jotzen

Darraiten bitartean

Kanpaia jotzen du besteren batek

Izerdirik bada han edo non

Norentzat kanpai-hotsak?

Egin-DA-DA

Urte-zahar urte-berri

Zerorrengatik ere

Joz dihardute

Kanpaijole ezberdinek

Hartzeak ematean du zaporea?

Bizitzea eta heriotzea

Zein hurrin

Zein urruti

Deabruak guarda

Inguratu bedi

nigana deabrua

besterik ez bada

ongi etorri

ez dut norekin egonik

eta bakardade pisua

baino atseginagoa

izango al da...!

Maleziarekin segiz

Eraman hintzan hirekin

heure musuak

zertarako ebaki iazintoak

errimak eta hitzak

horretarako daudenean?

Hamaika hitz aterarazten dituk

artezia eta trebezia

alor txikiak bazter huts

gizon txikiak buztan huts

Apirila lolitaren hila

Lohi ileak lurretik

Izarren kontaduria

Dotore egiten daki

Medizina bizidunentzat

Ez dea hildakoentzat

alferrikakoa?

Sendatu sendatuko

banau autopsiak

bizitzaz senda nazala

Jainkoaz libra gaitzazu

Ai jaungoiko gajua

fededunak abandonatutako hori

mundu honetan diate fedea

ai jaungoiko gorbataduna

piura hutsa arimagabea

aluminiozko eskumuturrak

eta portzelanazko lepua

hori al duk jitea eta

horiek al dituk konpainiak?

Abandonatu hau beharrak

abandonatu hau siniskeriak

Abandonatu eklesiak

Jainkoa da elizaren

lehen hitza.

Ez da gure garaikoa

eliza horren urrea.

Jainkoa edan

heuren buruak gurtu

Aita sainduak deabruagan sinesten du?

Funtzionarioek lanean ez baino pornografia merkean

inor ez da giza goikoa

orok behean daude

jainkoaren tronua ere

Jainkoaren izenean

Bera izandakoaren

Izenik ere sikiera

memoriarik ez dadila gera

Lorearen baratzaina

Maite nuen

Ezin nion begiradarik ken.

Bi esateko bat

Bihotzekoa nahikoa.

Bihotzekoa batean

Bihotzekoa bestean

Behotzeko bi behinik

Bihotz harritua eta

Bihozkabea

Bihotzekoa bat

—Bihotz bana hamaikak—

Bihozbateko bi

Bihotzekoa eman dit

Bihotzondokoa

Bihotzontakoa zu izateagatik.

Galdu zaitut

Bihotz-bihotzekoa.

Maite zuen baratzainak lorea

orain aldiz maitatzenago du ostera

Lorearen baratzaina izatea

Lorearena bait da horrela

Garbitzaile ultramontana

Ideia garbietako

Putetxeko garbitzaileak dio

Eskailerak eta portalak komunak eta balaustradak

Fregatzera etortzea baina okerragorik bada

Etxe honen gaizkia erreparatu ezina

Giza hustutzearen alajak

Nahasturiko haragi izerdiak

Mahastegi okerren salda ozpinduak

Goizero kolpatzen naute gauetako mamuak

Gizona oharkabean noiz egiten den esango dut

Bost graziak kirtenarengan zelatan

(Heldu zein haur beti ar)

Parean jarritako edozer zulatuko lukeenean

Bada era bat ispilu horretan betirako geratzeko:

Norberaren zilueta haren hausturan iltzatzea.

Beherenera

                «Norberarentzat asko behar duenak

                besteei gutxi opa»

Arto berde arto koskor

Itsaso ferdean uhinak koskol

Lizardiko sagastian egoskor

—Ustel ditezela fruituak

kimuak adarretan

enborretan hostroak—

Ez etxe ez eta etxekonerako

Wilderen erraldoi ankerraren

Ipuia mintzo

A demoni mundua

Usteltzen dituk txerremenak

Usteltzen txurten-txustarreraino

Badaramatzik banan-bana

Onentsuenak hatzaparretan

Grina alferretara

Hurrengo tramoak eragozten dik

gailurraren ikusmira

hurrengo tragoak errazten

amildegiaren perspektiba

Beherago, beherago!

Ez laharrik

Ez mazustrarik

Beherago amilduko banintz!

Mordizia

Horditu eredugarrien ziutatean

Historia da urturik

Arratoi beltzak estolda horietatik

Amildutako behien marru

Etengabea mamitzearen gisala

Jinaren eta Joatearen ibaia

Berez solidifikatuz doa

Liburu eta errejistroen ura

Hatzartetik ihesi

Ziutate polita panteoiak

Bentilatzeko eta diruarekin bizitzeko

Jendilaje hau —dio oinezkoak—

Ez zaio ematen malenkoniari

Jakin gauean ezer ez dela

Suertatzen eta halere ez dute

Beren bururik ateratzen

Zirrizkuren batetik

Purra purra

Haurrak haurrak haurrak

Parra parra hilaurrak

Ihaurkinaren maiztasunaz

Maitasunerako behar zutenak

Sufrimendurako heriorentzako

Ernaltzen dituzte lapurrak

Halamoduzko haurrideak desbarajusterako

Petralak baino petralago gurasoak

Malezia: Tximinitik gora dihoan kea ere ez hakidan opako

Ifernuko etsaia

Paradako ahari errepeduna

Engaiatuko hituzke

Bai eta zeru-lur osoak ere

Mundu guztia eta beti

Engaina ezin daitekeenean

Maleziaren zerbitzaria

Maleziaren zerbitzutan

Berriak zaharrak izaten bait dira maiz

Umeak isiltarazteko mamua

(Zaldibiako esaldi batetik)

Isilik ez bazaude ume

muskerrak bekainetara

botako zaizkizu

belarrietatik sartuko

isilik ez bazaude kume

atea joz daude

arrastaka dabiltzan

izaki antzeko gauzak

Mateo ziztu eta Matoe

sakamentekasa ere

umejalea eta

lo ez bazara

iluntzeko hamabietako

kanpaiak jo arte

ez zaizkizu irtengo

isilik ez bazaude putakume!

Panderoari ahoa

zabaldu diote

isilarazi dute

Lo eskaera

Sustrairik gabeko aihena

Edozein izen duzu politena

Izatearen gabezia betirako

Zure posesionean baitago

Izerdiamets ala heriotza

Bizitzearen ordez

Duda eta mudantza

Esnatze ezabatu legez

Esposaturik har nazazu ametsa

Beste eratara ezingo duzu eta

Ahopez darizu zarena: loa

Ah izkutu-izkutuko zorion eta birao!

Zer dela eta ez nauzu ametituko?

Neba-arreben ohaidekeria

Xuhurra! patxadatsu gorde

dun nire hilotza

bizi galeraztaile horrek

bihotz gabeko muskarra

gorpu hondartuen irabazle

halako demoni muxarra!

ezkutuko minaren garaile

inzestoaren beldur haizenala

atearen krisketa zaintzen

nire arreba ankerrak

hats urruma jelatzaile

haztean ahantzi gara!

plater hutsetan sustraiak

gure artean abere

ongi gindoazen bidaian

Iltzeen uhartera korronteek

jaurti gintuzten arte

elkarjan lanetara anaiak!

Txalupaz promenadea

(Bikote preziatuena balantzan)

Non bikote ezkonberri paregabea arrotz

sentitzen den, lehen aldiz gaua iragai-

ten duten bitartean kamino ertzean;

zetazko paineluak aidean, txantxeta ar-

tikuluak atzean...

Pariseko bidea. Apuntadoreak dio: Lurraren

errotazio higidura sentitzeraino...

Gizonari andreak: —debru liztorra!

(sexu zehatza) sar iezadak miztoa

                    piztu duk nigan

                    istripu ezezagunaren

                    izu eta luxuria bikoitza!

Andreari gizonak: —maradikazioa!

(modelo baldarra) porederik banu...!

                    barrabilean sartu zaidan

                    zakil tentea atzeratu

                    ze leku arraroa

                    ostaturik balego

                    akabatzeko hasitakoa!

Aingeru korukoak: — ...eta halere ludiziaren

(ikaragarri      gure une zoriontsuenak...

perbertsuak)    ausartena da zeruen errainua!

Narratzaileak: Mementu honetan azaltzen da, estalierdia izan den eskenan sikopata maskaratua; ikusleek konfundizioa antzemango dute, oihu, kristal hautsien hotsa, borroka, oihalaren errebueloa...

Igeritera kondenaturik

Desauziatuak izango gaituk

Inork ezin abalatu

Gure gorpu ondartu

Ondatu aldrebes eta insolbenteak

Fakultatean akabu

Fakultate medizinakoan.

Hona hemen

Xahuketen ondorena

Fakultate medizinakoan.

Hona hemen

Xahuketen ondorena

Fakultate medizinakoan

Esperoan zauzkagu eta

Donanteok espoliatzaileak

Bihotz buru eta abar

Hauen hondakinaz

Burutzearren mila esperimendu.

So! abere zakarra

badiagula desioa

bukatua izango

den futuroaz

(harea ere hotz)

Zeinarentzat izango

Bait den gure paraderoa

(ura begien parean itook)

Ez da hondartzarik

Petrimetreok.

Maliciarik bage

Oraingoan seriyo enamoradizuac

diyo Iztuetaren erara

                (Leendabicicoz maite ote dedan

                zalantzan jarri nauen

                nesca pinporoshari)

          I

¡Joan badijoan

Egun bacoitzean

Zagoz pollitagoa!

          II

¿Nori galde orain,

Argui gabe aurgui,

Nun zaitzaquedan aurqui?

          III

Gaudeneco baratzean,

¿Arantza ala ostajea

Nai degu ugalago izatea?

          IV

Topo bacoitzean itz

Eguizu (¡Eguia zu!)

Aotik chorichoa.

Ichura osoz mintzo

Zaizu soin osoa.

          V

Arboletic ezagun da

Eder baitan igaliya

Arguiac itzuli itzaliya

          VI

Arantzan ni

Arrosha zu

Onez-onen

Ari bioc

Chori chiqui

Choricho bi

          VII

¡Biotz onen

Lapur-chori,

Chori-chiqui

Chori ori,

Arantza au

quendu neri!

          VIII

¡Zapaltze'zun arearen

Erratzalle icenda ni,

Lore gorpuzño orrec.

          IX

¡Picu-picucho melatua

Naducazu camelatua

Cholindua-choratua-picutua

Chorabiatua!

          X

Ordain-sariric sariena

Ceran ceranean cerana

Sareetara izan nadiñeena

Zuregana zure zureena

          XI

¿Zu ote cera

Nic maitatuena

Ala galdera da

Nere leena?

¡Segur naiz: maiteena!

          XII

Naucan locartu eciñic

Aut matte urrutitic

Ondo matte ere

Beatz bat moztuco niñaque

eu maculu izateagatic

          XIII

¡Etor badatorren

Gau bacoitzean

Nauzu cimelagoa!

FAMILIARTEKO GORROTOAK

                        «Etorriko dituk euskal zakurrak

                        eta euzko hienak»

                                              GABRIEL ARESTI

                        «Ote da rnundu huntan deusere gai denik

                        Judu herratiari konpara daitenik?

                        Nik ea dut uste baden nehon miserablerik

                        Haren zortiari hurbil daitenik».

                                              Judu Erratuaren kantuak

                        «Mihi gaiztoak burniak aina erahil»

Koadrila koadrilateroaren kordetara

Joan ziren Etxe honetako pakeak

Barrenak ez diate agintzen eta

Ezdeus eta ezer gutxiren jabe izanagatik

Besteok ere bagarela

Ez bide da bidea ihesbidea

Behin behar zuen eta

Erakutsiko dut benetako muturjea

Herri honetako segundako hirritarra

Bat bada, ni

Ez oso konforme gainera

Bakarka joateko hobea

Ezen ez nahasteko artaldea

Intrigante eta sesiante

Erropa zuzenik ez eta

Asko inportik ezta

Diote naizela moralbako gaiztoa:

Tronpaturik dabiltza hori dioten horiak

Zorritzu itotzen banaute ere

Zorritzu beti eta gero ere

Lerratzea omen derrigorrezko

Beraiek hala lerratzen direnez

Posizioak hartzeari ez

Posizioak hartzeari ez

Diote ez uko eginen

Ager dadila holako eta halakoetan

Malerusagorik munduan inor baldin bada

Eta esan ditzala esatekoak

Ez da gutaz desgraziz

Guk hainbat dakikeenik

Ez gara hain inuzenteak

Zeruertza aurrera egitearekin

Harrapatu ahalko dugun ustekoak

Etxealdeari puska eransteko asmorik?

Zeinek galde eta hik!

Fuera hemendik saltzaile farisauak

Alde arnasa ere

Opa ez diguten perillanak

Ospa kasta menperatzaile guztien

Pelaje guztietako heredero

Eta gerorako sostengatzaileak

Ez eta «geure» izenez

Baina handiki azkenez

Baizik eta laiarik ez,

Traktor, aurrerakoi, geurekoi

Orhoit hilçeaç

(Arestiri omenaldi)

Arestian calachori ito bat çen

Euscaldunen çeru çurian

Igeri ahuçpeç

Çe eç badaquiçu ere

Quixano jaquin behar duçu

açquen finean

Calachoriac, usoac

Eç direla chori eç uso

Icusten dituçun horiçta horiec

Çeru çolan daudeneco

Dabilçaneco hobe esan

Hutsuneac baiçic eç direla

Eta eç da deusic

Hustasunetic landa

nik uste dut / ikusten dut / nik uste dut

Arbola gaiztoa

Noiz zabalduko ote da goiz hura

Zeinean egingo duten arbola gaiztoaz zura

Ezpal nimiñoenak surtara deliberatu «anaitasun bilkura»k

Arbola gaiztoa beti pronto arbola gaizto izateko

Ez egidak uka errediola

Ez gintuztean alferrik aspaldian

Sodomita izan horratio

Mahaikide bat sobrante eta

Arbola itsusi gaizto halazankoa

Ni izan behar orain ere arbola gaiztoa

Noiz zabalduko ote da egun hura

Zeinean Jainkoa gorrotatu eta

Lagun urkoa dugun maitatuko

Anaia bi

Miseria gorriena bizi diagu

Bi anaia gaituk pentsio oker honetan

Etorkizuna besterik ez zigutean utzi

Infernurako eskala gure aurrekoak

Hatzazalagaz hesteak engainatuz

Etzalekuan bota diat ohizko eguna

Zapata pare bat gu bion altxor bakarra

Gaituana diagu heredentzian

Bapo moldatzen gaituk halere

Gauezko fruitua heltzear

Bata ez denean bestea

«Ohe beroa»k eusten ziguk-eta

Laister izango delakoan nire pasioen txanda

Ez-izate batean

Joanda Bertako

Begi urdin urtuekiko

Agure zimelduenak diotenez,

Aintzinean heuren buruen etsai

Eguna joan eguna etorri

Remisiorik gabeko Itzuliezinean,

Ibai mingotsa iragan eta

Mugagabeko denporen erloju barik,

Ikusi tribu galdua,

Malenkomunitateak buru-jasotzea

Jainkoek berek nahiezta,

Basa eta mortuetatik galdezka

Bagara Ez garea ala Zer gera?

Herri haren harria,

Txarrean galtzeko zorian.

«Geroa ez da geurea»,

Esatera ere esatera zihoazenean

Ez ordurarte eta orduantxe

Erreparatu omen zuten

Ortzean zintzilikatutako

Bost adarrekiko izar

Gorri gorri gorrian

Landu dezagun baratzea, Kandido

Nekaturik jaio ginen,

Hainbeste neke hartu zituzten

Gugatik gure aurrekoek!

Sisiforena modukoa haiena

Bizitza aldapatsua,

Behin eta berritan,

Majina bat bider

Soro barrenak

Jaso omen zituzten, ermano.

Begira baleude!

Hamaikatxotan esandakoa

Goiza zabaltzerako jeiki,

Eta izerdi patsetan ibiliagatik

Ilunabarrerarte ibiliagatik

Ez eta gatz-ozpindu

Batentzat ere lain egin.

Lahar malkar da gaur ordea ordeka

sasi-bete itsasoa

Lurrean nahiko lanik ezta

Ilargi bidera doa

Gizateria osoa

Landu dezagun baratzea

Analizatu gabe lan egitea

izango da bizitza eramangarria

egiteko era bakarra baina

Portuan inor eta ezer laga gabe

Hil den arrotza bezain

Abandonaturik halen ahaleginak

Nekazariak haiek

Gu nekazaleak

Nola aberastuko langilea?

Gazteria alargundua

Soinean tabako usaina

soilik zekarren

gazte idealista zelakoan

gure «petit poète»

bakarzale eta bakarra

asko ez dagoenetakoa

besteak ez bezalakoa zelakoan

beste inork egin ez zuena

egin zuelakoan

eta akordatzerako zahartua

zetorren zure etxera Ama

biharamon dardarretan

desegoki moztutako florea legez,

eta zuk leherrez

eskuak garbitzeko

etxean sartu aurretik

auskalo zer zekarkien eta.

Hau da gazteria!

Denak hilzorian

eta denak beroturik.

Ez ote ditu

eramango uholdeak!

Baratzaren erdian

Haurtzarora behatzen dakigun bakanetan

Begiak betetzen zizkiguten

Ilunabar haien eta bestordu hartako

Biharren oroitzapen orok

Ziztu biziaren bibelar minak

Estali dituela dakusagu

Ortuaren orduan txondarrak kee

Egunaren ihaurkinei arratsak su damaienekoa

Ez dut ezer malenkoniatsuagorik ezagun

Geroztik erori dira bidetxurrak ere

Ez gara inoizkorako osatu genuen estanpan

Xahartzea urteetan sartzea

Laineztatze eta leziatu izatea

Oroitzapen txintxo haiek

Ximaur piloaz ongarritzea da.

Azken hitza

«Ez aita» nuen aurreneko hitza

obeditu agindua geroago

ze erremedio!

aitarena zen azkenengo

ez beste batzu bezala

«bai aita» sorta maiorazkoak

laister prest ahoan

esana sekula ez betetzeko

zertarako «bai aita» «ez aita»

biok berdin kobratzeko?

nik jipoia nozittu eta

«anaiak» saria jasotzeko?

Lo hobeto dagoenari

Aita nuen nik esnetxarduna, beti ozpin beti gazia

Hark agertu zidan bidea, bait zen miseriak ikasia

Oi ene aita, nire egunak ere aurrera doaz ia

Baina zugandik hartua bait dut edertasunerako grazia

Nik amaieraziko dut gure enda, zuk ereindako hazia!

Ez naiz

Ez naiz nahien

enia ene ia

enean aina

ene ia ni

ia nirean

nire anaiena

ia ni anai

nahi aina ni

nirea ez naiz

ni ni ni ni

Eguberritako kontu beltza

Amak esaten zidan baina nik ezezkoa itsua nire tortura.

      Otamendiko pipiak jotako jauregi harmarriduneko

      maizterrengana ez hadi ingura.

Gau hartan berriro anima tormentatua oliatu arte

      horditua oldar txeposoa erori hintzean nortasun

      agiririk gabe betiko erruan estropozua harrizko

      kanpo lehorreko irlote parean.

Ganbara okaztagarrian hire herio aurpegia irakurtzen

      zekitelakoan heduzkan zai babuak.

Errielak lepahezurra kolpatu zian ordurako gauzak ez

      ziaten enkajatzen Aizkora batek gizartearen arauak

      apurtu zizkian.

Isatsdunak Paradisutik uxatu gintun.

Ikus ezean ez dakik sukalde hura baino badituk ikuilu

      frango garbiago.

Ze jende eta ze bizi moduak atso mozkorra balantzaran

      etxeko nagusi egoskorra eromenean seme inozoak

      alabak putak eta tripako minaz hildakoa txima

      guztiak erroetatik aterata. Betidanik 20 Km.

      geratzen zitzaizkidaan untziratzeko emeen ortuan.

Ze arraroa! amarraturik egon eta joatea biak bat hituan

      nabigatzen zetorrean nire arren ameskaiztoa. Bost

      langa dizkik gartzel hark imanatua aurrenekoa

      okerrena

diztira gabeak gainantzerakoak ez hadi irten azkenekoa

      nolakoa

den frogatzera infernu hartatik ez zegok tornatzerik

Gure itzalak horma haien kontra printzatu genizkian ez

      ginenak.

Ez hadi haruntza abia doilorrak kutxiloz neurtzen dituk

      han Tira ezak faka herdoildutik, hi!

Amak esaten zidan baina nik ezezkoa itsua ene tortura

Giztxarra berriro hamarrera.

Zakurrak erotu

Zakurrak erotu zireneko gau hartan

eskufrenuak emanak zituzten autoak

eta aldapa behera abiatu ziren halere

hura zen zaunka egitea gau osoz

Aideak mozkortutakoak nork isilarazi

eta gizonei zertarako balio zieten

hainbeste etxe eta harri

hainbeste lan deskantsurik ez bazuten

Antolatu ziren zakurrak isilarazteko

borondatezko gizonen trenakadak

eta zer uste duzue egin zuela gizonak

herioaren hurbiltasuna adierazten zuen

zaunkadez arduratu ez noski

hilezina izan gaitza hilezin

eta halere zakurrak hil

Dakienak ere nik dakidana ez daki

horretan alferrik dabil

Ehize ikasketak

Lehendabiziko aldia da

ama katu nabarrak

bere kattartxoa

gauez ateratzen duena

Oi hori bai ezetz!

pausu dardarati horiek

ez dira prezeski

beldurrak eragindakoak:

Ai jakingo bazenute

beltxaren dardarizoen zioa

zer sentitzen duen

Bere geroaren mota guzietako

ehizen aitzinean!

Ai oi ei

Orenen zakurrak gure pertsekuzioan

Zerua goian

Lurra hemen

Aterrunik gabe

Gu debalde

Egunen batean nahiko zaitut

Ifarra galtzean ero eskaintza

Eta asasino bilatuz aterrun

Non gorde non deskantsa

Maiteko zaitu teilatu eskaratzak

Bizirik inor ezingo baita geratu

(Gu bion bihotzek bi teilatuen juntan)

Elektragailu mortiferoak salbu

Krimen bat egin banu

norbait gaseatu

labean erre banu

nazi banintz ere

androginoren batekin oheratu

bezain oker erresakan

utikan

nonbaitean aizkora da lanean

haren hortzetan nahi nuke deskantsa

alde batetik ezik ingura nazala.

Maiatzean gaude

Maiatzean gaude

gudurako eguraldi txarra

izaitearendako aro makala

eta bizitzeak soilik dardarak

tunbaz hareagoko loak

eztarrian gargarak

Garai batean ere

ijitoak bere amona

maiatzean jan ornen zuen

nolabait domatzearren

tripako garraisi eta hotzak

Oinez mendiz mendi

doaz isilikako amonaxarrak

Nafarroatik Behe Nafarrora

beren umeenganat

Apirila hilik krudelena

izanen da

baina, mon ami,

Ai, maiatza!

Horratx hontzak!

Agustiña

h'urratx h'urratx!

badatozela hontzak!

Ijito madarikatuba

kasta gaiztoaren umea

ikusi al duk ene laguna

akerbeltzaren moduan

okotzpean bizarra duena?

Ai etxekoandria!

sein gausa ederra den gisona!

Batiste gisagajoa Belaunsan hil sena

eskerrak ohe onean hil senik!

ijitoen pakea hor saude nonbait

Ijito herriaren paraderua?

beti bada zenbait eskaratzetan

hainbat sukaldetan falta den argia

Presentzia autortua

Bihar ere han egongo duk

Aitaren etxea bihar ere han

Zakurren zaunka uretan ehortzia

Ez ahantzi hiltzeak ez dakargula irribarrerik

Ederki izurratu behar dut guztiz ahalduna

Besteen buruaz nire ezpada ezpataz nire buruaz beste

Maiorazkoari

Arrats gorriak gau letala

pasuko bidaiarientzat

ate-zabalirik ez daukan

herriaren aurka ni.

Maiorazkoa parasito harra

brea biguina zapaltzen doan

ene itzal aldrebestuak

belarriari fru-fru xuxurlatzen

ziok ordu berean

Eskertxarrekin ordaintzen didak

isladatu horrek

ez haut apropos ez eta ondroso

erabiliko hinduket geldixeago

esango bahida oraintxe

zer naizen edota izango

etxearentzako maiorazkoa ez baino

etxea maiorazkoarentzat

nigarrez ari zait zakila

nigarra dariola

nigar egiteari

ematen zaiola

malko bakoitzean

nire pistola,

Ezkutuan da familia pobrea

eta agerian ez da malkoa malko.

Amarena

Igandea zabalduz geroztik

Etorkizuna orbaindu ez ezik lausotuko

Zigun amaren esanak

Maonesagaiak eskuetatik irrist egitean

(Ni faltatzen naizenean...)

«Gure gizona zenari ere gauzak iheska

Hasi zitzaizkionean izan zian errematea»

Amarik onena eta ni berriz marikoiena

Sikiera bandidoena banintz

Gure ama bezalako bat konkistatzeko

Untxitegian tra-lara-lari...

Ama Euskal Herri Ama Euskera Ama Untxia

Ama jatekotik eman didazuna

Panpiña zahar lizuna

Aurrerantzean ez dit onik egingo

Garai batean irentsitakoak

Ez diete lanik emango

Haragi ehotuek urdail asezionei

Dio eskertxarreko untxikumeak

Gure amaren bizitza tristea

Beti jana tartean ibiltzea

Berak gogaiturik jana jarri

Jarritako jana jan guk

Hobe zukeen untxetegian

Erditu orduko irentsi bagintu

Proterboa

Umeak negarretan edaleen auzotan

Galtzen ari haizen sentsazio garratza

Hobe huke kokotzik ez bahu

Usuri barearen ispiluan ederrago ikusten haiz

Gizon txarraren papera tokatu zaik.

Kamiño zaharretik

Ero solte bat dabil Gipuzkoaldetik

San Juan zeritzan apostolu aluzinatu

Haren irakurgai apokaliptikoetatik

Edan du Mandar itsutua bailitzan

Daraman zamaz ohartua bakarrik

Eta lan gaztigatuarako jaioa dela

Eta idi kapatua bailitzan

Gizon arruntaren antzekotzaz oharturik

Erotu beharrean dabil

Poeta-txar bat da Bozik gabekoen ametsa.

San Juango kamiño motz honetan

Bizi naiz joan eta jin adorerik gabe

Argi horiak daramate nire itzala

Eraman dezatela joan joan zaitezte

Besterik ez duzue egiten jakingo eta

Munduko edozein lekutan koka nazakezue

Txiroei dagokien bezala pentsatzen.

Parrizidari

Aurpegi partez eraikuntzak

Armiarmen buru-zapitxoa argitan

Jo ezak seko-akatzeko

Eme haurdunak txertatutako

Pozoinaren antidoto

Okerrena duk desorduan balkoiko harrittoak

Zupatzera etorriko duala

Seme hiltzailea

Oraindik etxe batean

Ez diat ezagutu seme batek

Horrelako mihirik dantzatu duenik

Bat edo baten falta dagoela

Seinalea baduk bai hik

Intsentsu egunak?

Elur bezperak eguberri grisak

Bere zauriak bakarka miazten dituen abere

bilakarazi nauzue —(bi atari dituen komunitateko)—

Etxetzar honetako —(ar zuri higuingarriak

Pestea bezala zabaldu dira)— apopilo

gaizki hezia bere harrapakina hortzkaka

zoru zolara —(zornaturik zerrautsa errontxak)—

eraman eta isilean irensten

duen hiena —(elur-bezperan kanpoan bezain

hotz da etxea)— agin eta betaginak, geratzen

zaizkion ondra sitsen piltrafa bakarrak —(erropa

zabaltzeko pintzen antzo pipiak joak)— txikitu

nahirik dabil

Hator, hatorra ez da inoiz

nireak izanikoen deboziozko errezo

Hango aldiak egin ditut eta

Hator, atorra, abriga nazak gaitz guztietarik

Libra nazak egin ditzakedan neguzkoetatik.

Trapu zikinak agerira

Gure halako nintzaneko etxea atzean utzi nuen

Zerbait ahaztu dudan susmoa dut bidaikide

Gogoan trumoien eltzetik irtetzen

Nintzen bakoitzeko danbada

Osaba zakarren etxekoneko baratza

Erraustea nire hoben barkaezina omen

Soinean duen guztia daramadana hezur eta azala naiz

Eta auzirik-auzi ez jakin noiz aterako garbi

Aitzin pekatuak goiak ezartzen didaten pisuaz

Eta besteak nahikoa ezta gizonek ezarritakoez

Salbu ateratze adineko lasaitasunik noiz

Tartean badira deabruaren sasi-abokatuak

Galdua aurkitu zorian

Zapoari bizitza barka egiozue!

Desio bakar baten eskaintza hark

Bietatik bat aukeran ofertatu guk:

Edo mundua aldatzen zigun

Edo gure sufrikarioekin akabatu.

Hala zer eroak! Atabutean gaude orain

Harpekoaren burutazioa

Hark bigarrena hautatu. Hobe genuen

Zapaldu ezean, berarekin ez bagina tronpatu.

Erosi beldurrik gabe

Erosi beldurrik gabe deskarrilamenduaren

eskenatokirarako txartela

protagonistatzak on dagiala

Gabeziaren jabe errekan nahi hinduke

txakurrak lehorretik

Ahalko balute hipan agindu

amodioaz barre egiten duten malgizonak

Beroien izena nahi liteke hire jaun

Nahikoa ditek. Erretratatu haute.

Hiru argazkiz aurrez eta bi masailak

Emaiek hire gorroto guzia

Gizarteari zor dioana zeinuan.

Katakunbe ibilbidea

Katakunbetan pasiatzen

Heriotza mastekatzen

Libre naiz

Nire galerak aukeratze alde

Ni ere aritua naiz

Egunak salbatzen

Gura nuena ahienatzen

Bizitza sekula argitsuegia

Izan ez den arren

Beti izanen dituzu

Itzaldu litezkeen

Ipurtilun gordinak

Ilun bada ere

Orain bizi naiz

Beltzunera ohitzen

Anaitzen harekin

Bizitza dator

Herioz isladaturik

Hilosteko ilunak

Ez naute horrenbeste

Minduko

Jon Arano estropozuka tanatekan

Bata eta bestea

Oro lainotan lo dago?

izua barruko prozesioa

harrobizuloan ez naiz bada

beldurrak zenbatzen ari?

Mendimaldatik irristadan

gauaren azken marra

edozer baino sarkorrago

Azken batean urrunetik zer naiz bada:

argi bakaneko mutikoa

Beldurraren aidean

argi multzoetatik

azkenekoak itzaltzen dira

bat ez ezik:

Probintziako txaleta

(tabernakulo dotorea)

lapurtuko diotenaren

beldur den jauntxo aldenduaren

(Jainko ezezagun horren)

argia.

Aitaren eta semearen

Gure betiko joxemaritxo

bahatorkigu orain ere

telak eta ezer ez eskaintzen

Bainan aitaren guk ez dugu

mantelean jaten

Plateren azpian mahai garbia

ezbada mahaiaren gainean

plater hutsa

Bainan aitaren eta semearen

eskailera unibertsala igo

eta mahaiburuan inor ez ogia bedeinkatzen

aita ahalguztiduna balitz

zein hobeago genukeen

Bainan aitaren guk baino lehen

gurutze santuaren seinaleagatik

motibu gutxiagorekin egin zenuten

etxetik atera eta munduaren aurrean

Zer ez ote zenukete eginen

orain eta hemen

Okotz gabekoarena

Ilunenean arboladi aldetik

Txorien ihes doazen txio

Hezeen ordutan

Lurpeko urak eta soberakoak

Nahasten diren ordutan

Beren usai partikularra

Duten ordutan

Nire bizarra ixten dihoa

Etorkizun-ilusiorik gabe

Lagundi arriskutsuak

Ur garbirik ezin atera

herio tzarraren koba zuloetako

sustrai iluneko sesianteetatik

Estraina sokatik tiratzen zidaten

katez eta orratzez lotzeko gero

urkatuen korapiloetan itotzeko.

Zer egin ote nien

nire buruaz beste

egin nezan

nahi izateko.

Denok ere

ez ginan oso gustora

Ordea, anaitu ezin diren

mundu bietakoak gara.

Aze belarriondokoak

gaitz gazi haien kulpantea

harrapatuko banu

Hotel Terminus

Sirenotsek hausten dute ziudadetik

Zapelatzarrek etxeorratzen gainetik

Kazkazkaz egon naiz Estazioko terminalean

Penatu nau: erropaz arin neguari ihes egin ezin

Azken trenari paso damaiot ezen

Biharamonekoak bainarama nire benetako herrira

Zorte ona desira gaitezen kamarada eta

Politika amorosoa oraino inkubatubako begientzat

Lasterregi

Lasterregi dator neguberria

udaerdia ihartuz

belarren egunak moztuz

hosto eta arbolei

urregorri fruntzeak emanaz

Lasterregi joan da udaberria

tenaza batek hartzen du

Hau dioenaren eztarria

egunero kuestionatuz

heriotza eta bizia

Bere buruaren lagun txar

Hilobian lo hobe dagiana

Eguna etorri eguna joan

Geroa da biharra?

Gu bezalakoei

lasterregi ezbada beranduegi egia

Geroa da biharra?

noiz joango ote naiz ibai ertzera

non konplizeak ditudan

mudakor diren

urak orduen akatzeaz?

ur mina itsas untziak

lur mina buztinezko kanikak

Txastona

Garai arruntak

aro modernoenak

eguraldi zaharkituak

portzelana txuriak

burges zintzoen arasetan

euria

tilki talka tilki talka

geroz eta aguroago

sikiera egoera hau

apurtuko zukeen egundoko

erlojeri eztandagailurik balitz!

Igotzera atrebitzen ez den bisita

Gauetan eta ustetan biluzik

norbait jeisten da larri

Dioskororen etxe kantoi pitzatu bietatik

Korrika patsetan maldan behera

Burua galdu ote duen edota

Badaramanik ez dakit

Hankak baditu bederik

Eta etor lekiokeenari izua

Kaminoko zuloko putzuan

Zapata sokak eta auskalo zer

Gehiago utzi zituen bart berant

Pausu estuxeak joanda gero

Txoratzen bueltatzen naiz ohean biltzera

Amesgaizto ttipiz osaturiko

Halamoduzko bizitza konpontzera

Eta zein da pobre esan

Ohetik altxatzen ez den hura

Erregeak bilutsik darrai

Erregeak bilutsik darrai

Eta ez dugu aurkitu

Ama-semerik oraindaino

—Sabelak ez dira alokatzen halako

umeak ernaltzeko edo—

Hau da

Ez dugu inuzentziarik aurkitu

Egia biribila esango digunik

Baina zer ari gara

Matxinsalto muzker eta suge

gure predikua narrazti guztiek darabilte

Ciao, ciao

Hau arreglatuko duenik ez da jaio

Amets berdinetik esnatu eta

On egiteko egitasmoz:

Odolemaile gara izango

Odolaren eta guztiaren

beharrean bait dago

Txorizodrakulardo!

Hori ere bada-bada

Gora beren errebajak enkanteak merkatualdiak

Behera beren beherapenak

Gora ta gora behazunezko ilargia

Na noites da luna chea

llouran os porcos elegantes

Resquebraixanse as mandíbulas suas

Matemos aos elefantes

Gora ta gora nork odol gehio

Emangora jolasten dutenak

Vudú euskaldun

(Konjuro eta blankoa)

Araratko san miel aingerua

aingeru guzien goiaingerua

(anker eroriak barne) moztu etsai hauen

diren eta ez direnen lepo eztarri eta buruak:

(Segidan, partehartzaileen ezpainetara etorriko dira

      azkar asko beren arerioen izen-ezizenak. Ahalik eta

      erridikuluen, jakina, konjuroak efektua sor dezan)

        (...)

Jaitiko gurutz eta suge horrek

poltronadunen mailu

bidegabekerien korrejidore

ez utzi titererik burudun

salbu gu eta gutarrak!

        (...)

Zulatu orratzez kolpatu ditarez

biluztu jauntxoak lerroux inpernus negux

ez zarete deus itzal-axal eta hexur

zakur uzkerra angelusaren orduan

bakardadean fumatzen gixaixo arlote debruk

Virgo veneranda virgo potens

ora pro nobis miserere nobis

kyryeleison krhysteleison kyryeleison

kunpli bedi zapalduon mendekua

agnus dei quitollis peccata mundi

agnus dei quitollis peccata mundi

ni hor eta hi hemen

lehen farrez orain nigarrez

xaguxarrakin ezkondu nahi ez!

Bethlehem oi bai bete-beten

buruen zakua bete lehenbaitlehen

dona nobis pacem. Amen.

ZERBITZARIARENAK

                        «Bizi bidean noa miñez beti:

                        A! miñ au iltzearren ilgo banintz...»

                                      JOSE «ELTZO» AZTUAZU

                        Gorrotoa iraganari, mogiezina bait da, aldaezina.

Zerbitzariaren burutazioak

Bizitza ez duk

modaz kanpoko taberna baten

tendatzekaldetik

zerbitzari bat

hondakinak ateratzen

Goi amets

lurrean geratu

haiz trakets

Hemen galtzen ikasten omen

ikasle aplikatuak gerade

Gizonezkoak bakarrik

aurkitzen dituk zerbitzari

Beste sexuaren bila habilelarik

Probintzietako gaua beste frente bat duk:

Gizonezkoentzat bakarrik

Munduaren ipurtzulo inguru

Isatsondo du izena herri honek

burjes

eta ni bizi naiz hango

bataz beste jai eta aste

Neguan negua eta udan uda delako

Beti hutsik Isatsondo

eta barruko dizdira ez baino

kanpoko zikinbrilua

da errainu hori

baldres

Euria du ari

Duelako sofri

Ez duenak balekik

Izarren ausentziak

Gauean dirdiz

Euria ari du

Euria du ari

ziudade honetako euri busti

hortz-ikaraz goizeko

bostetako zitara

heu bakarrik hator

Begira zenbat estimazio

gordetzen diodan lur honi

dudan ahalmen gutxiarekin

hanka-puntekin

ostikojoaz noa zoruari

Terrorismoari baino beldur gehiago

dio oinezkoak atzetik datorkion zaldizkoari

—Noizbaiteko batean bere aurpegi makurra—

garraisi batean galdu beharrez

irabaziko banio

Auspoak haize eman behar handirik ez zeukan

kixkaliko naun bakardade honi

Zerbitzariaren patrifiliak

Fobia lokalen partaide patriaren zerbitzari

Ate korredoreetatik dabil zintzur estuetatik

Eta hori ez zaio gustatzen neurosi puntuan

Alerjiak sortzen dizkiote ertzak

Berarengatik sentitzen dugu ez du aurpegirik

Pozik gaudek hi ezagutzeaz

Desaiogu ur-zirimolatik libro garen arraunlariok

«Bere» gainekoen eta gainerako

Hamaika heriotzen ordenetara

«Naukate» soilik idatziko du soldadutza zerbitzuan

Hildakoaren seme:

Nor ez da beldurtzen pizka bat bederen

sukarraren menpe idatzitakoa irakurtzean?

Itzal txineskoak sortarazten dituk

Beldur haiz kreatua duana hotzean ikustean

Burges-sistimaren zutabe ustelena

Eskerrak ematen dakien morroiarena

Oinez goazela

zimaurra ezkerretara

eskubitara burgesa

Pasa egin behar eta

ebitaezina kaka

Botoia bazoazenean korroka

Ojala baztozenean hasperena

Azken morroia naizela dakitela

Deitzen naute hipokritek nagusi

Nahiz nire buruaz ezpada

Zeren nagusi naiz bada?

Ez da berriketarik

Bizitzen ez dakienak

Jakina hiltzen dakiela

Balada baladi baledi

edatea prezisoa da

esnatzea bidaiatzea ez ezen

behin esnaturik

zer egin

edateari

ematea baizik

Beti obretan Herri honetan

desegin eta berregiten

berregin eta desegiten

eta zertarako

diferentziak ez berdintzeko

beti obretan beti eragozpenetan

zerbait aldatuz ezer ez aldatzeko

Zaila izan euskal ikuiluaren

kiratsa ezabatzea

Erbitzari zerbitzatua

Hainbeste giltza nituen

egundaino eta

alkoholaren errefuxioarena

baizik ez zait geratzen

patrikaren beltzaduran

izterra zulatzen

errauts zilindrikoari

putz egin

eta marmorezko mahaitxo

errekatangularretik

lurreko apalera

eror arazi eta min

egin diodanean

beherago eroriko ez dela

Garbia garbitu ezak

mostradoreko legena

zerbitzari nagiena

hire itzala ez duk

garbituko eta!

Kamareroen mafia

Presa. Istear. Besterik ez zuten nahi. Grekoa.

Taberna trankatu, ia dena bildu. Gailuak itzali.

Hankaz gora jarri aulkiak. Korrika erratza zorutik

pasa. Gaua luzatu nahiean zebilen azken

bezero hau nola uxatu. Baselina tartean

dagoeneko urjentzia bi haiena. Egunez zerbait badira.

Gauez direnaren itzalak balira.

Mundurik balizkoeenetan txarrena hau

Aurkakoa diotena kabitzen direnen

Mundurik balizkoeenetan txarrena hau

Aurkakoa diotenen habi dela duzu edirenen

Gorantz begiratu eta izarrak

Gorantz begiratu eta Kajalaboralpopularra.

eromen egun infinitoa

desagertzearekin deman

amore emanez nahitaez

ez naiz ari

bero eta gozoegiaz

beste edozertaz

lizun ileak hazi zaizkio

euri oin meheari

basamortua berriz

jendetzenago ari

Heil! zerbitzari

Eu zurrunga egilea

hi heu herorren entzule

miloika desenlaze zeuzkak

zoritxar aitortuak

Zerbitzaria farregarri

Farregarri habilenean farre egiten diate

Irri egiten duanean enbiriatzen haute

Lehengo lepotik burua

Emaiek amaren kopeta ez duk eta

Hautsi hustu su eman

Odolarekin garbitu lurra

Eraikitzeko jaio berriro

zoritxarraren eguna zabaldu duk

ameskaiztoa egi bihurtu

esnatzeak adio dagio amets pozari

ez duk ona izango gizadia gorrotatze hori

Hiru edo mila milaka biratan

Laberintoa behin eta berritan

Inork mareatuko badik hik

Baina etsi ez erotu alferrik

Bilatu eta aurkitu nahi duana

Maitalea ziudadetik kanpo da

Bai nagusia sua bada

Eta ez itzalik aupara hazakeenik

Zerbitzaritzaren komeriak

Zerrikeriaz inguraturik zerbitzen

Ditut ogitarteko infame hauek

Oilasko gorpuak

Komedore zantar hau garbitzen

Nahikoa lan ez duk bada

eta garbitzen saia hadi mundua!

Agurtu gabe alde egiten diate

Hiretaz interesa erakutsi ondoren

Zertaz elikatzen haiz

Hainbeste biderkatzeko?

Zer haiz zer izen duk:

Maitagarri ala mesedegile?

Ala mihiztoek dioten

Loreetara gonbitoak

Botatzen dituen hori?

Aldegin behar dinat

Hire ondotik

Ezin ibil gintezken

Sakratuarekin arin

Zaharra bezain ibiltari fina

Beharko izan higana iristeko

Aber esan ezak zenbat kilo zirin

Prezisatzen diren

Hilik hobeto dauden

Zein edo zeinen

Utopiak erosteko

Beldurra somatu duk

irrintzi negargarrien

marruegileengan.

Bildots horrek ere

ez hau maite. Heure

bospasei mogimendu

bakarrik nahi dizkik

Esnatzen banaiz esna

berria naizenerako gaua.

Mota guztietako irekierak

antsi ditudanean

gilotinatzen nau

beheko dendariaren

ultramarinoko pertsianak

Heil nagusiaren ohean

hagoen enkargatu horri

hire gainetik ere

baduk ezpata zintzilik

Heil nagusi

hik ere heure onetik

ateratzen badakik

Barratik dakuskik ondarra eta plazerra

Barruan daramak ikusitakoaren mina eta kantzerra

Berriro jarri zaik —barre gutxi eta azala tenk—

Heure aldeko Barra-mutil, izu aurpegia

Gaizki ordaintzen dianari aurpegi txarra eta ez

Errespetagarriari txarki pagatzea trukean

Ez ahal hekien zerbitzari

bakoitzak bere kaka

laupikotan baino berea

baizik ez duela atsegin?

Ziutatean aberats baino

hobe herrixkan ondroso?

Itsumutila zer-suman

Kapitalist sistimaren

aurpegi galantakoaren

zimurretatik irristaka

malko ilun mikatza

hatza luzatuz

—uriaren ateetan

zimaurra kunetetan

kanposantutik ehun metru—

ihes doan gaztea

eta bere neke

bere nokierokoak

Eskaleak

                «preguntan de onde eu sou

                e non sei que respoender

                pois de tanto non ter nada

                xa non teño de onde ser»

                                  Celso Emilio Ferreiro

Begira nazazu!

ea zertxobait badaramazun

baina, arren, ez portugesiñorik

abegi txarrez hartu

ez zikoitzkeriarik

bai, bufa bufa!

besteok ere

begiak baditugu eta

bufa bufoia!

guk ere

badakigu zeharka behatzen

errepara ezazu!

ea zuk zerbait zeurea badaramazun

Eskaleak gorrotatzen ditut

lo daudenean eskekoak gorrota

Eskaleak gorrotatzen ditut

Loaz halere teman eskean

Eskaleak gorrotatzen ditut

Haurren esku ahur zabalduak

Eskaleak gorrotatzen ditut

Haurren esku ahur zabalduak

Eskaleak gorrotatzen ditut

Lejiatan garbitzen dira

ihauteri hiletan

segizio mezetarako

errubako serpentinak

Zilarrezko dama

noizparteko batean

harrapatu dugunez

zatitu dezagun

zerrarekin edo nolarebait

eta har dezagun sarrera

soberan den txirbilarekin

eseririk urrezko katilutan

kaka egiten den

leku dezentzibakoetan

Sasi eta sastraken lar eta asunarteko

bidoi edo murko zikinetan harro da altxatzen

aberats-etxeetan gehien preziatutako lorea

Baina nik ez haren ezerren ezerrik beharrik ezertarako

Mirabe mirarizale

Eta jan eta edatetik emateaz gain

Bere izatea ere emango lieken

Ostatuko zerbitzariak bere barruei

Galdetzen die ea

Zer negozio ote darabilten

Arnodiozkoa ote den

Buruan darabiltena

Bide ekarle eta eramaileek

Sartu eta atereaz agurtu gabetanik

Artean ikusi ez eta gehiago ikusiko ez duen

Badoan bezeria

Heure begiraden altxatzea den

Beste sexuko maitatuak

Ez dik jaramonik ere egin

Ez al dik halako zirrara bat

Egiten zerbitzari

Ezezagun horiei zerbitu

Eta agurrik gabe alde egitean?

A ze harria eza hirekin daukaguna

Izan garen politenak izan gara

Izango garenaren beldur bizian

irekiko diren zuloak

kontaturik daude zintzilik

gure lepoetan

Hau eta hura baina bakardadean hi

eta hire igoalak ez izan hire igoalak

Kaixo zer moduz zaude mirabetxo hori

galdetzen dizute erantzunik itxoin gabe

beren ahotsa entzuteko galdegina zerbitzari

Leinu beltzekoen ume gorriei «Nani» deritzaie

Berriro izu aurpegia jarri duk zerbitzari

Kaletik barrena maitasunaren bila

Zoro aurpegi begiak odolez blai

Erori haiz hirugarren aldiz

Via Crucis Via Crucis

Morroiak bat edo bi aberi

Zeruko begiak baleki

munduarentzat baten gorabeherak

balioso ez badira akabo

zertan ari gara zer esan du

zer egin du justizia nola akatu

Tira zerbitzari

Hitzak puta batzu dira zeinak

Hobekien maneiatzen dituzten

Hobekien pagatu eta babestuko omen dituzten

Proxenetekin joaten baitira

egidazu nitaz beste emakume bat esan zidan

muxala domatu beharko diagu

ezina erosi eta beharrezkoa saldu

Geure bizi destartalatuen

ehortzaile narratsak

ahanzmenaren mertzenarioak aitzur karkatx eta

listo-ttu!

atsedenik ez du

Telebistaren kolore ederretan

Dakuskite beste horiek bizitza gustorago

Ez esan zer egin kolore berriak lortzeko

Baxuena ere egingo lukete eta

Konpitta txuriak

Eskaleen otordu

Aberatsen orduan

Nagusiarentzako langile

Nabaria da leizea

Bi munduen artean

Aberatsa abere

Baina abereago

Langilea halere

Produkzioan harendako

Miloika lagunek

Lana dute

Lana errazago

Beste edozer baino

Langabetuak berriz

Herabe

Soberan sobrare

Lana dute eta

Burjesen aburua

Heuren buruetaz

Gizaixo deabruak!

Nagusientzat zarete

Famelikoak milaka

Txit printzipal

Bakan batzuentzat

Gizaixo deabruak!

Orduan eta langile gehiago

Deabruaren makinariarentzako

Gizaixo deabruak

Denak ala denak

Ez nator gaur zabar

zuregan idaztera komuna.

Iada indioek ezingo dute

burnizko zaldia ehizatu

sekula.

Heroi erori horiei

esan behar diet

guztien begi bistan

ibar-ertzera doazela

iladan nire herrian

gizonezkoetan gizonenak

nigar egitera franko

Nolatan eduki heroirik

Nortzuekin amestu

Norberak uzten omen munduan

Bere arnas puntua eta iada

Eguratsa kargatuegia dago

Nola eman heroiei animorik

Heuretzat ez badituk

Hi bizi haiz hi

Alfer-alferrik

Gelako portafotoak hutsik dituk

Zergatik egiten dute buila

baraurik ez badaude

Presaz akabatzen eskatzen

dute inora ez joateko gero

Azkenean Goiz sentia lo egin dezaket Agur Biliar arte

mina Lo lasaia Ezina gau beltzean lokartzerik Bai argitan

Ez da barkamenik Bakarkakoena da nire etnia